Μια διεύθυνση IP από μόνη της δεν θα αποκαλύψει την πραγματική σας ταυτότητα, αλλά μπορεί να συνδυαστεί με άλλα στοιχεία για να σάς ταυτοποιήσει. Για παράδειγμα, η ΙΡ διεύθυνσή σας και η δραστηριότητα των περιηγήσεών σας στο διαδίκτυο θα μπορούσαν να συνδυαστούν ώστε να δημιουργήσουν ένα προφίλ που αναγνωρίζει την παρουσία και τις κινήσεις σας στο διαδίκτυο. Ως αποτέλεσμα, οι διαφημιστές μπορούν να χρησιμοποιήσουν αυτά τα στοιχεία για να σάς κάνουν στόχο συγκεκριμένων διαφημίσεων. Αν ενδιαφέρεστε σοβαρά για να προστατέψετε την ιδιωτικότητά σας στο διαδίκτυο, η απόκρυψη της ΙΡ σας είναι ένας ισχυρός τρόπος για να επιτύχετε την προστασία σας. Ωστόσο, θα πρέπει να έχετε υπόψη σας ότι ορισμένοι τρόποι είναι καλύτεροι από άλλους σε ό,τι αφορά την προστασία της ιδιωτικότητάς σας. Ο καλύτερος τρόπος για να προστατευτείτε από την παρακολούθηση της ταυτότητάς σας στο διαδίκτυο είναι η χρήση ενός VPN. Αν και άλλοι τρόποι, όπως οι proxy και το Tor, θα αποκρύψουν την πραγματική σας ΙΡ σε ένα πρόγραμμα περιήγησης, ένα VPN κάνει ένα βήμα παραπέρα επειδή κρύβει την ΙΡ σας σε όλες τις εφαρμογές της συσκευής σας, ενώ ταυτόχρονα κρυπτογραφεί ολόκληρη τη σύνδεσή σας στο διαδίκτυο.